Córdoba (Argentinn-a)

Córdoba a l'è o capolêugo da provinsa do mæximo nomme, inta region çentrâle de l'Argentinn-a. Attraversâ da-o sciumme Suquía, a l'è a segónda çittæ ciù popolâ da naçion.

Importante çentro econommico e colturâle argentin, e scenâjo de diversci fæti da stöja argentinn-a, a l'è ciammâ "La Docta" pe l'antiga e reconosciûa universcitæ da-i tempi coloniâli spagnòlli, dove rivan ancon tanti studenti da tùtto o Pàize.

A sêu popolassion a l'è de ciù de 1.267.000 abitanti, di quæ un 12% son studenti universcitâi, proporsion molto ærta a livello mondiâle.

I sêu edifiççi de l'època coloniâle spagnòlla son viscitæ da molti turisti, che çérnian ascì i villagi vexîn, into mêzo di monti do çentro de l'Argentinn-a.

 Colegamenti esterni 
 Muniçipalitæ da çittæ de Córdoba
 Universidad Nacional de Córdoba
 Turìximo a Córdoba

Categorîa:Çittæ de l'Argentinn-a